Datum: 21. 2. 2022

OBVESTILO O ZAČASNEM SPREMENJENEM REŽIMU DELOVANJA ČITALNICE ARHIVA RS

Spoštovani obiskovalci in uporabniki Arhiva RS!

Skladno z veljavnimi odloki Vlade RS, smernicami Nacionalnega inštituta za javno zdravje (NIJZ) in Ministrstva za kulturo število uporabnikov v čitalnici Arhiva RS od 5. 7. 2021 dalje ne bo več omejeno oz. bo pogojeno le z zagotavljanjem ustrezne medosebne razdalje (najmanj 1,5 metra).

Obveščamo vas o začasnem spremenjenem režimu delovanja, ki velja do preklica:

1. Delovni čas čitalnice

Čitalnica arhiva in soba za informacije sta odprti po rednem delovnem času.

1. Naročanje

Uporabniki lahko gradivo naročijo po elektronski pošti na naslov ars.citalnica@gov.si ali po telefonu na št. (01) 241 42 38, in sicer največ pet tehničnih enot. **Priporočeno je, da uporabnik najavi termin svojega prihoda oz. ga uskladi s čitalniško službo.** Uporabnik lahko naroči gradivo, ki ni že naročeno ali je nedostopno iz kakega drugega razloga.

1. Uporaba gradiva

V **čitalnici** Arhiva RS mora biti med uporabniki zagotovljena ustrezna medosebna razdalja (najmanj 1,5 metra). Uporabniki lahko na dan uporabljajo največ **pet (5) tehničnih enot** arhivskega gradiva (škatla, fascikel, kos …).

Pri uporabi gradiva je priporočena uporaba bombažnih ali PVC rokavic, ki so na voljo uporabnikom v čitalnici. Po uporabi naj uporabnik odloži rokavice v za to namenjeno škatlo.

1. Reproduciranje arhivskega gradiva

Reprodukcije arhivskega gradiva je možno naročiti ali jih izdelati z lastno opremo. Prav tako je spet mogoče uporabljati čitalniške namizne skenerje oz. mikrofilmske čitalce.

1. Ukrepi za zajezitev in preprečevanja širjenja epidemije

V vseh prostorih arhiva je **obvezna uporaba zaščitne maske**. Čitalnico bomo redno prezračevali, in sicer: PON, TOR in ČET 11:15-12.00, SRE 11:15-12.15, PET 10:45-11.15. V času zračenja je čitalnica za uporabnike zaprta.

Storitve je priporočljivo plačati brezgotovinsko.

V skladu s smernicami NIJZ naj uporabniki:

- v primeru znakov okužb dihal ali drugih znakov okužbe s COVID-19 ne vstopajo v stavbo;

- upoštevajo priporočeno medosebno razdaljo;

- poleg drugih splošnih varnostnih navodil upoštevajo higieno kašlja in umivanja rok;

- pred vstopom v čitalnico in informacijsko sobo obvezno razkužijo roke.

1. Knjižnica

Uporaba knjižničnega gradiva je možna v čitalnici po predhodnem naročilu.

Za razumevanje se vam zahvaljujemo!

dr. Bojan Cvelfar

direktor